# ZMLUVA O ZABEZPEČENÍ STAROSTLIVOSTI A VÝCHOVE DIEŤAŤA V SÚKROMNOM DETSKOM OPATROVATEĽSKOM CENTRE.

 zmluvné strany

**Obchodné meno:**

**PaedDr. Turňová Zuzana**  ,prevádzkovateľka a vedúca súkromného detského opatrovateľského centra **Lienka.**

**Prevádzka : Tichá ulica 498 , 013 13 Konská**

IČO: **47 813 440**

Bankové spojenie : **SK82 8360 5207 0042 0563 4873**

Variabilný symbol : **meno dieťaťa/mesiac**

Ďalej len detské opatrovateľské centrum Lienka a

 **............................................** dátum nar.: ..................... a

 **............................................. ,**dátum nar.:......................

Adresa trvalého pobytu:

................................................................................................................................Ďalej len klienti

**Uzatvárajú zmluvu o umiestnení dieťaťa v Detskom opatrovateľskom centre Lienka**

Meno dieťaťa :......................................

Dátum narodenia:............................................

Adresa trvalého pobytu :..................................................................

Zdravotná poisťovňa :.................................

 I.

 **Predmet zmluvy**

Detské opatrovateľské centrum Lienka sa zaväzuje pre klienta zabezpečiť starostlivosť a výchovu dieťaťa v pracovných dňoch od 7.00hod. Do 16.00hod.

 II.

**Povinnosti Detského opatrovateľského centra**

**1;** Základnou **povinnosťou** Detského opatrovateľského centra Lienka je **starostlivosť a výchova** **dieťaťa** formou výchovno – vzdelávacieho programu v pracovných dňoch v čase od 7.00hod. do 16.00 hod. podľa tohto denného režimu:

7.00 – 8.30 hod. – príchod detí ,hry podľa záujmu detí

8.30 – 9.00 hod.- desiata

9.00 – 9.45 hod. – výchovné zamestnania - rozumová, pracovná, výtvarná, telesná, hudobná výchova, striedajúce sa pravidelne po dňoch v týždni.

10.00 – 11.15 hod. – pobyt vonku

11.30 – 12.00hod. – obed

12.00 – 14.30 hod. – odpočinok na lôžku

14.30 – 15.00 hod. – olovrant

15.00 – 16.00 hod. – hry podľa záujmu detí, odchod detí

**2;** Počas pobytu v Detskom opatrovateľskom centre Lienka sa dieťaťu zabezpečuje strava zodpovedajúca veku a zdravotným potrebám zvereného dieťaťa, ktorá je v súlade s výživovými a hygienickými normami pre uvedenú vekovú kategóriu, rovnako pitného režimu.

 III.

 **Povinnosti klienta a podmienky pre prijatie**

1/Rodičia sa zaväzujú:

* Vyplniť prihlášku
* Odovzdať fotokópiu kartičky poistenca dieťaťa
* Informovať o zdravotnom stave dieťaťa , prípadných alergiách
* Dodržiavať interné predpisy a pravidlá detského zariadenia Lienka
* Oneskorenie nástupu dieťaťa do detského zariadenia je povinný rodič nahlásiť vopred telefonicky

 IV.

  **Platobné podmienky**

**1;** Cena za celodennú starostlivosť o dieťa vo veku od 1 roka do 3 rokov je **430 eur** mesačne .Suma zahŕňa celodennú starostlivosť - hygienické potreby dieťaťa, podávanie stravy individuálne podľa potreby, výchovné zamestnania -rozumová, pracovná , telesná, výtvarná a hudobná výchova ,striedajúce sa pravidelne po dňoch.

 V sume je zahrnutý aj pitný režim a ovocie počas každého dňa.

**2;**Cena zahŕňa stravnú jednotku, ktorá je 2,20 eur na jeden deň v danom kalendárnom mesiaci. Stravná jednotka zahŕňa stravu 3- krát denne - desiata – obed - olovrant podľa aktuálneho týždenného jedálneho lístka.

**3;** Suma sa mení len pri absencii dieťaťa, kedy sa odráta za každý deň stravná jednotka 2,20 eur za každý deň absencie dieťaťa.

Ak dieťa absentuje celý mesiac, uhradí rodič paušálnu čiastku zníženú na minimálny možný rezervačný poplatok vo výške 150 eur.

**4;**Poplatok za stravu sa odráta, ak rodič odhlási dieťa deň vopred.

**5;** Klient sa zaväzuje realizovať platbu za starostlivosť vždy do 1.dňa v mesiaci, v ktorom bude dieťa navštevovať detské centrum, a to buď v hotovosti alebo bankovým prevodom. Detské opatrovateľské centrum Lienka sa zaväzuje vystaviť každý mesiac príjmový doklad príp. faktúru.

**6;** Všetky preplatky za stravu sa odpočítajú od paušálnej platby v nasledujúcom mesiaci.

 V.

 **Práva detského opatrovateľského centra**

Detské opatrovateľské centrum Lienka **má právo neprevziať dieťa** do starostlivosti v prípade ak zodpovedný pracovník má podozrenie, že dieťa javí známky ochorenia.

V tomto prípade má zodpovedný pracovník právo žiadať od rodiča vyjadrenie lekára.

 VI.

**Doba platnosti zmluvy a možnosti jej ukončenia**

**1;** Zmluva sa uzatvára na dobu **neurčitú,** pričom začína plynúť odo dňa nástupu dieťaťa do Detského zariadenia a podpísania oboma zmluvnými stranami.

**2;**Klient má právo túto zmluvu vypovedať kedykoľvek, bez udania dôvodu, a to písomnou výpoveďou doručenou majiteľke zariadenia. Výpovedná doba je jeden mesiac a začína plynúť od prvého dňa mesiaca nasledujúceho po doručení výpovede.

 **Záverečné ustanovenia**

**1;** Všetky ďalšie prípadné zmeny a doplnky k tejto zmluve budú zakotvené v písomných dodatkoch k zmluve, ktoré musia byť podpísané oboma zmluvnými stranami.

**2;** Detské opatrovateľské centrum Lienka vyhlasuje a ubezpečuje klientov, že **je oprávnené na prevádzku zariadenia pre deti predškolského veku** a má všetky potrebné doklady na povolenie prevádzky zariadenia pre deti predškolského veku, podľa vyhlášky MŠSR č. 527/2007 a **spĺňa všetky** **prísne hygienické a bezpečnostné normy**.

Klient má právo nahliadnuť do všetkých dokladov a potvrdení, týkajúcich sa prevádzky zariadenia, ale aj odbornej spôsobilosti našich zamestnancov.

**3**;Právne vzťahy vyslovene neupravené touto zmluvou sa riadia ustanoveniami platného Občianskeho zákonníka.

**4;**Zmluvné strany svojim podpisom prehlasujú, že si dohodu prečítali, rozumejú jej a súhlasia s ňou.

V Konskej dňa:...............................

.............................................. .........................................

 klienti prevádzkovateľ jaslí